nibzard/narodne-novine-full-text-markdown huggingface dataset:
## Odluka o razrješenju prof. dr. sc. Izeta Aganovića dužnosti konzultanta predsjednika Republike Hrvatske za znanost i obrazovanje i imenovanju posebnim savjetnikom predsjednika Republike Hrvatske za znanost i obrazovanje

### NN 59/2005 (9.5.2005.), Odluka o razrješenju prof. dr. sc. Izeta Aganovića dužnosti konzultanta predsjednika Republike Hrvatske za znanost i obrazovanje i imenovanju posebnim savjetnikom predsjednika Republike Hrvatske za znanost i obrazovanje

# PREDSJEDNIK REPUBLIKE HRVATSKE

**1137**

Na temelju odredbe članka 106. Ustava Republike
Hrvatske te članka 4. stavka 6. Odluke o Uredu predsjednika Republike Hrvatske
(»Narodne novine«, broj 80/00, 06/04 i 54/05), donosim

## ODLUKU

### O RAZRJEŠENJU  I IMENOVANJU

prof. dr.
sc. IZET AGANOVIĆ razrješuje se dužnosti konzultanta
predsjednika Republike Hrvatske za znanost i obrazovanje i imenuje posebnim
savjetnikom predsjednika Republike Hrvatske za znanost i obrazovanje.

Ova Odluka stupa na snagu danom donošenja.

Broj: 01-081-05/1557/1

Zagreb, 27. travnja 2005.

Predsjednik

Republike Hrvatske

**Stjepan Mesić**, v.
r.

Odluka, NN 59/2005-1137
## Odluka o katastarskoj izmjeni na području Općine Malinska - Dubašnica

### NN 59/2005 (9.5.2005.), Odluka o katastarskoj izmjeni na području Općine Malinska - Dubašnica

# DRŽAVNA GEODETSKA UPRAVA

**1139**

Na temelju članka 24. Zakona o državnoj izmjeri
i katastru nekretnina (»Narodne novine«, br.
128/1999), Državna geodetska uprava, u sporazumu s Ministarstvom pravosuđa,
donosi

## ODLUKU

### O KATASTARSKOJ IZMJERI NA PODRUČJU OPĆINE MALINSKA – DUBAŠICA

1. U svrhu izrade katastra nekretnina i obnove
zemljišnih knjiga na području općine Malinska – Dubašica za dijelove katastarskih općina Sv. Anton, Bogovići i Miholjice, provest će
se katastarska izmjera.

2. Katastarsku izmjeru će provesti Državna
geodetska uprava, a određene poslove u okviru katastarske izmjere tvrtka Zavod
za fotogrametriju d.d., Zagreb.

3. U obavljanje poslova na katastarskoj izmjeri,
državni službenici Državne geodetske uprave i ovlaštene osobe tvrtke Zavoda za fotogrametriju d.d., ovlašteni su:

– ući u prostor svake katastarske čestice,
izuzimajući građevine, na način kako to dopuštaju okolnosti gospodarenja
zemljištem,

– odstraniti u nužnom opsegu drveće, grmlje i
ostalo raslinje ukoliko ometa obavljanje katastarske izmjere,

– postaviti na zemljištvu
i građevinama potrebne oznake izmjere.

4. Nositelji prava na zemljištima na području na
kojem će se provesti katastarska izmjera dužni su, do 15. listopada 2005.
godine označiti granice zemljišta, na kojima imaju pravo vlasništva ili druga
prava, vidljivim trajnim oznakama.

5. Upravitelji općih, javnih i drugih dobara na
području na kojem će se provesti katastarska izmjera dužni su, do roka
navedenoga u točki 4. ove Odluke, označiti vidljivim i trajnim oznakama granice
zemljišta kojim upravljaju.

6. Državna geodetska uprava – Područni ured za
katastar Rijeka i tvrtka Zavod za fotogrametriju
d.d., Zagreb pružit će stručnu pomoć u označavanju granica zemljišta osobama iz
točke 4. i 5. ove odluke.

7. Rezultati katastarske izmjere izložit će se,
po njenom dovršenju, na javni uvid.

Klasa: 931-04/04-04/38

Urbroj: 541-04-1/3-05-22

Zagreb, 22. travnja 2005.

Ravnatelj

**prof****. dr. sc. Željko Bačić**, v. r.

Odluka, NN 59/2005-1139
## Odluka o izmjenama i dopunama Odluke o postup­ku izdavanja prethodne suglasnosti Hrvatske narod­ne banke za imenovanje člana uprave banke

### NN 59/2005 (9.5.2005.), Odluka o izmjenama i dopunama Odluke o postup­ku izdavanja prethodne suglasnosti Hrvatske narod­ne banke za imenovanje člana uprave banke

# HRVATSKA NARODNA BANKA

**1140**

Na temelju članka 39. stavka 2. pod i) Zakona o
Hrvatskoj narodnoj banci (»Narodne novine«, br.
36/2001.) a u vezi s člankom 26. Zakona o bankama (»Narodne novine«, br. 84/2002.), guverner Hrvatske narodne banke donosi

## ODLUKU

### O IZMJENAMA I DOPUNAMA ODLUKE O POSTUPKU IZDAVANJA  PRETHODNE SUGLASNOSTI HRVATSKE NARODNE BANKE ZA IMENOVANJE ČLANA UPRAVE BANKE

1. U Odluci o postupku izdavanja prethodne
suglasnosti Hrvatske narodne banke za imenovanje člana uprave (»Narodne
novine«, br. 95/2003.), članak 3. stavak 2. mijenja
se i glasi:

»Visokom stručnom spremom u smislu članka 25.
stavak 1. točke 1. Zakona o bankama smatra se završen sveučilišni diplomski
studij u Republici Hrvatskoj ili odgovarajući stupanj stručne spreme stečen u
inozemstvu.«

Stavak 3. istoga članka mijenja se i glasi:

»Iskustvom na rukovodećim položajima u banci u
smislu članka 25. stavka 2. Zakona o bankama smatra se:

– iskustvo u upravi banke,

– rukovođenje sektorima i drugim organizacijskim
dijelovima banke ključnim za obavljanje osnovne djelatnosti banke,

– rukovođenje podružnicama banke s razmjerno
visokim stup­njem samostalnosti;

– iskustvo prokurista banke i savjetnika uprave
banke, ako su u ustrojstvu banke po svom položaju izjednačeni s rukovoditeljima
sektora i drugih organizacijskih dijelova banke ključnih za obavljanje osnovne
djelatnosti banke.

Iskustvo na upravljanju poslovima koji nisu
bankovni i koji se obavljaju i u drugim trgovačkim društvima (npr. rukovođenje općim ili kadrovskim poslovima i sl.), može se smatrati iskustvo na vodećim poslovima u
banci ako se kandidat imenuje u upravu banke koja se sastoji od više od četiri
člana i ako je statutom banke ili nekim drugim općim aktom banke predviđena
podjela odgovornosti između članova uprave prema kojoj je pojedini kandidat
zadužen samo za takve poslove.«

2. U članku 5. stavku 2. poslije riječi »U
Upitniku kandidat« brišu se riječi »je dužan« i umjesto njih dodaje sljedeći
tekst:

»koji se prvi put imenuje članom uprave banke u
Republici Hrvatskoj dužan je«.

3. U članku 9. stavku 3. poslije riječi »Kada«
dodaje se tekst koji glasi:

»utvrdi da kandidat ne ispunjava uvjete
propisane Zakonom o bankama ili kada«.

4. Postupci započeti prije stupanja na snagu ove
odluke dovršit će se u skladu s odredbama ove odluke.

5. Ova odluka stupa na snagu osmoga dana od dana
objave u »Narodnim novinama«.

O.br. 178-020/04-05/ŽR

Zagreb, 27. travnja 2005.

Guverner

Hrvatske narodne banke

**dr****. sc. Željko Rohatinski**, v. r.

Odluka, NN 59/2005-1140
## Odluka o postavljenju Nevena Madeya izvanrednog i opunomoćenog veleposlanika Republike Hrvatske u Helenskoj Republici, i za izvanrednog i opunomoćenog veleposlanika Republike Hrvatske u Republici Arm

### NN 60/2005 (11.5.2005.), Odluka o postavljenju Nevena Madeya izvanrednog i opunomoćenog veleposlanika Republike Hrvatske u Helenskoj Republici, i za izvanrednog i opunomoćenog veleposlanika Republike Hrvatske u Republici Arm

# PREDSJEDNIK REPUBLIKE HRVATSKE

**1155**

Na temelju odredbe članka 98. stavka 3. Ustava
Republike Hrvatske, članka 22. Zakona o vanjskim poslovima (»Narodne novine«
broj 48/96), točke II. podtočke 8. Odluke o postupku
osnivanja diplomatskih misija i konzularnih ureda Republike Hrvatske u
inozemstvu i postupku postavljanja i opoziva šefova diplomatskih misija i
konzularnih ureda Republike Hrvatske u inozemstvu od 11. siječnja 2001., 5.
srpnja 2001. i 7. travnja 2004., te akta predsjednika Vlade Republike Hrvatske,
klasa: 080-02/04-01/425, urbroj: 50304/2-05-01 od 12.
travnja 2005., kojim je predsjednik Vlade Republike Hrvatske dao prethodni
supotpis, donosim

## ODLUKU

kojom postavljam NEVENA MADEYA izvanrednog i
opunomoćenog veleposlanika Republike Hrvatske u Helenskoj Republici, sa
sjedištem u Ateni, i za izvanrednog i opunomoćenog veleposlanika Republike
Hrvatske u Republici Armeniji, sa sjedištem u Ateni.

Ova
Odluka stupa na snagu danom donošenja.

Broj:
01-081-05-1537/2

Zagreb,
26. travnja 2005.

Predsjednik

Republike Hrvatske

**Stjepan Mesić**, v.
r.

Odluka, NN 60/2005-1155
## Odluka o postavljenju Nevena Madeya izvanrednog i opunomoćenog veleposlanika Republike Hrvatske u Helenskoj Republici, i za izvanrednog i opunomoćenog veleposlanika Republike Hrvatske u Gruziji

### NN 60/2005 (11.5.2005.), Odluka o postavljenju Nevena Madeya izvanrednog i opunomoćenog veleposlanika Republike Hrvatske u Helenskoj Republici, i za izvanrednog i opunomoćenog veleposlanika Republike Hrvatske u Gruziji

# PREDSJEDNIK REPUBLIKE HRVATSKE

**1156**

Na temelju odredbe članka 98. stavka 3. Ustava
Republike Hrvatske, članka 22. Zakona o vanjskim poslovima (»Narodne novine«
broj 48/96), točke II. podtočke 8. Odluke o postupku
osnivanja diplomatskih misija i konzularnih ureda Republike Hrvatske u
inozemstvu i postupku postavljanja i opoziva šefova diplomatskih misija i
konzularnih ureda Republike Hrvatske u inozemstvu od 11. siječnja 2001., 5.
srpnja 2001. i 7. travnja 2004., te akta predsjednika Vlade Republike Hrvatske,
klasa: 080-02/04-01/425, urbroj: 50304/2-05-01 od 12.
travnja 2005. kojim je predsjednik Vlade Republike Hrvatske dao prethodni
supotpis, donosim

## ODLUKU

kojom postavljam NEVENA MADEYA izvanrednog i
opunomoćenog veleposlanika Republike Hrvatske u Helenskoj Republici, sa
sjedištem u Ateni, i za izvanrednog i opunomoćenog veleposlanika Republike
Hrvatske u Gruziji, sa sjedištem u Ateni.

Ova
Odluka stupa na snagu danom donošenja.

Broj:
01-081-05-1538/2

Zagreb,
26. travnja 2005.

Predsjednik

Republike Hrvatske

**Stjepan Mesić**, v.
r.

Odluka, NN 60/2005-1156
## Odluka o postavljenju mr. sc. Nevena Jurice izvanrednog i opunomoćenog veleposlanika Republike Hrvatske u Sjedinjenim Američkim Državama, i za izvanrednog i opunomoćenog veleposlanika Republike Hrvats

### NN 60/2005 (11.5.2005.), Odluka o postavljenju mr. sc. Nevena Jurice izvanrednog i opunomoćenog veleposlanika Republike Hrvatske u Sjedinjenim Američkim Državama, i za izvanrednog i opunomoćenog veleposlanika Republike Hrvats

# PREDSJEDNIK REPUBLIKE HRVATSKE

**1157**

Na temelju odredbe članka 98. stavka 3. Ustava
Republike Hrvatske, članka 22. Zakona o vanjskim poslovima (»Narodne novine«
broj 48/96), točke II. podtočke 8. Odluke o postupku
osnivanja diplomatskih misija i konzularnih ureda Republike Hrvatske u
inozemstvu i postupku postavljanja i opoziva šefova diplomatskih misija i
konzularnih ureda Republike Hrvatske u inozemstvu od 11. siječnja 2001., 5.
srpnja 2001. i 7. travnja 2004., te akta predsjednika Vlade Republike Hrvatske,
klasa: 080-02/04-01/402, urbroj: 50304/2-05-01 od 12.
travnja 2005., kojim je predsjednik Vlade Republike Hrvatske dao prethodni
supotpis, donosim

## ODLUKU

kojom postavljam mr. sc. NEVENA JURICU izvanrednog i opunomoćenog veleposlanika
Republike Hrvatske u Sjedinjenim Američkim Državama, sa sjedištem u
Washingtonu, i za izvanrednog i opunomoćenog veleposlanika Republike Hrvatske u
Republici Panami, sa sjedištem u Washingtonu.

Ova
Odluka stupa na snagu danom donošenja.

Broj:
01-081-05-1539/2

Zagreb,
26. travnja 2005.

Predsjednik

Republike Hrvatske

**Stjepan Mesić**, v.
r.

Odluka, NN 60/2005-1157
## Odluka o opozivu Vladimira Drobnjaka s dužnosti izvanrednog i opunomoćenog veleposlanika - stalnog predstavnika Republike Hrvatske pri organizaciji Ujedinjenih naroda u New Yorku i svim njezinim tije

### NN 60/2005 (11.5.2005.), Odluka o opozivu Vladimira Drobnjaka s dužnosti izvanrednog i opunomoćenog veleposlanika - stalnog predstavnika Republike Hrvatske pri organizaciji Ujedinjenih naroda u New Yorku i svim njezinim tije

# PREDSJEDNIK REPUBLIKE HRVATSKE

**1158**

Na temelju odredbe članka 98. stavka 3. Ustava
Republike Hrvatske, članka 22. Zakona o vanjskim poslovima (»Narodne novine«
broj 48/96), točke II. podtočke 8. Odluke o postupku
osnivanja diplomatskih misija i konzularnih ureda Republike Hrvatske u
inozemstvu i postupku postavljanja i opoziva šefova diplomatskih misija i
konzularnih ureda Republike Hrvatske u inozemstvu od 11. siječnja 2001., 5.
srpnja 2001. i 7. travnja 2004., te akta predsjednika Vlade Republike Hrvatske,
klasa: 080-02/05-02/05, urbroj: 50304/2-05-07 od 12.
travnja 2005., kojim je predsjednik Vlade Republike Hrvatske dao prethodni
supotpis, donosim

## ODLUKU

### O OPOZIVU IZVANREDNOG I OPUNOMOĆENOG VELEPOSLANIKA – STALNOG PREDSTAVNIKA REPUBLIKE HRVATSKE

VLADIMIR DROBNJAK opoziva se s dužnosti
izvanrednog i opunomoćenog veleposlanika – stalnog predstavnika Republike
Hrvatske pri Organizaciji Ujedinjenih naroda u New Yorku
i svim njezinim tijelima.

Ova
Odluka stupa na snagu danom donošenja.

Broj:
01-081-05-1571/2

Zagreb,
27. travnja 2005.

Predsjednik

Republike Hrvatske

**Stjepan Mesić**, v.
r.

Odluka, NN 60/2005-1158
## Odluka o postavljenju Bože Kovačevića izvanrednog i opunomoćenog veleposlanika Republike Hrvatske u Ruskoj Federaciji, i za izvanrednog i opunomoćenog veleposlanika Republike Hrvatske u Republici Bj

### NN 60/2005 (11.5.2005.), Odluka o postavljenju Bože Kovačevića izvanrednog i opunomoćenog veleposlanika Republike Hrvatske u Ruskoj Federaciji, i za izvanrednog i opunomoćenog veleposlanika Republike Hrvatske u Republici Bj

# PREDSJEDNIK REPUBLIKE HRVATSKE

**1159**

Na temelju odredbe članka 98. stavka 3. Ustava
Republike Hrvatske, članka 22. Zakona o vanjskim poslovima (»Narodne novine«
broj 48/96), točke II. podtočke 8. Odluke o postupku
osnivanja diplomatskih misija i konzularnih ureda Republike Hrvatske u
inozemstvu i postupku postavljanja i opoziva šefova diplomatskih misija i
konzularnih ureda Republike Hrvatske u inozemstvu od 11. siječnja 2001., 5.
srpnja 2001. i 7. travnja 2004., te akta predsjednika Vlade Republike Hrvatske,
klasa: 080-02/04-01/314, urbroj: 50304/2-05-01 od 12.
travnja 2005., kojim je predsjednik Vlade Republike Hrvatske dao prethodni
supotpis, donosim

## ODLUKU

kojom postavljam BOŽU KOVAČEVIĆA izvanrednog i
opunomoćenog veleposlanika Republike Hrvatske u Ruskoj Federaciji, sa sjedištem
u Moskvi, i za izvanrednog i opunomoćenog veleposlanika u Republici Bjelarus, sa sjedištem u Moskvi.

Ova
Odluka stupa na snagu danom donošenja.

Broj:
01-081-05-1572/2

Zagreb,
27. travnja 2005.

Predsjednik

Republike Hrvatske

**Stjepan Mesić**, v.
r.

Odluka, NN 60/2005-1159
## Odluka o stavljanju izvan snage Odluke o dodjeli koncesije za korištenje poljoprivrednog zemljišta u vlasništvu Republike Hrvatske na području općine Ivankovo

### NN 60/2005 (11.5.2005.), Odluka o stavljanju izvan snage Odluke o dodjeli koncesije za korištenje poljoprivrednog zemljišta u vlasništvu Republike Hrvatske na području općine Ivankovo

# VLADA REPUBLIKE HRVATSKE

**1160**

Na temelju članka 45. stavka 4. Zakona o
poljoprivrednom zemljištu (»Narodne novine«, br.
66/2001, 87/2002 i 48/2005), Vlada Republike Hrvatske je na sjednici održanoj
5. svibnja 2005. godine donijela

## ODLUKU

### O STAVLJANJU IZVAN SNAGE ODLUKE O DODJELI KONCESIJE ZA KORIŠTENJE POLJOPRIVREDNOG ZEMLJIŠTA U VLASNIŠTVU REPUBLIKE HRVATSKE NA PODRUČJU OPĆINE IVANKOVO

I.

Stavlja se izvan snage Oluka o dodjeli koncesije
za korištenje poljoprivrednog zemljišta u vlasništvu Republike Hrvatske na pod­ručju općine Ivankovo (»Narodne
novine«, broj 176/2004), kojom Vlada Republike Hrvatske dodjeljuje tvrtki
BRONIĆ d.o.o., Štrosmajerova 81, Retkovci,
koncesiju za korištenje poljoprivrednog zemljišta u vlasništvu Republike
Hrvatske na području općine Ivankovo, u k.o. Ivankovo u Vukovarsko-srijemskoj županiji.

II.

Stavlja se izvan snage Oluka o raspisivanju
javnog natječaja za dodjelu koncesije za korištenje poljoprivrednog zemljišta u
vlasništ­vu Republike
Hrvatske na području općine Ivankovo (»Narodne novine,
broj 150/2003).

III.

Nalaže se Ministarstvu poljoprivrede, šumarstva
i vodnoga gospodarstva da poništi javni natječaj za dodjelu koncesije na
poljoprivrednom zemljištu u vlasništvu Republike Hrvatske na području općine Ivankovo koji je objavljen u »Narodnim novinama«, broj
73/2004.

IV.

Ova
Odluka stupa na snagu danom donošenja i objavit će se u »Narodnim novinama«.

Klasa:
320-02/04-03/15

Urbroj: 5030116-05-1

Zagreb,
5. svibnja 2005.

Predsjednik

**dr****. sc. Ivo Sanader**,
v. r.

Odluka, NN 60/2005-1160
## Rješenje o razrješenju državnog tajnika Ministarstva zdravstva i socijalne skrbi

### NN 60/2005 (11.5.2005.), Rješenje o razrješenju državnog tajnika Ministarstva zdravstva i socijalne skrbi

# VLADA REPUBLIKE HRVATSKE

**1161**

Na temelju članka 30. stavka 4. Zakona o Vladi
Republike Hrvatske (»Narodne novine«, br. 101/98,
15/2000, 117/2001, 199/2003 i 30/2004) i članka 40. stavka 1. Zakona o sustavu
državne uprave (»Narodne novine«, br. 75/93, 48/99,
15/2000, 127/2000, 59/2001, 190/2003 – pročišćeni tekst i 199/2003), Vlada
Republike Hrvatske je na sjednici održanoj 5. svibnja 2005. godine donijela

## RJEŠENJE

### O RAZRJEŠENJU DRŽAVNOG TAJNIKA MINISTARSTVA ZDRAVSTVA I SOCIJALNE SKRBI

Razrješuje se doc. dr. sc. NINO ŽGANEC dužnosti
državnog tajnika Ministarstva zdravstva i socijalne skrbi, na osobni zahtjev.

Klasa:
080-02/05-02/58

Urbroj: 50304/2-05-01

Zagreb,
5. svibnja 2005.

Predsjednik

**dr****. sc. Ivo Sanader**,
v. r.

Rješenje, NN 60/2005-1161
## Rješenje o razrješenju predsjednika i članova Uprav­nog vijeća Kliničke bolnice Osijek

### NN 60/2005 (11.5.2005.), Rješenje o razrješenju predsjednika i članova Uprav­nog vijeća Kliničke bolnice Osijek

# VLADA REPUBLIKE HRVATSKE

**1162**

Na temelju članka 30. stavka 4. Zakona o Vladi
Republike Hrvatske (»Narodne novine«, br. 101/98,
15/2000, 117/2001, 199/2003 i 30/2004) i članka 53. stavka 5. Zakona o
zdravstvenoj zaštiti (»Narodne novine«, broj 121/2003 i 48/2005), Vlada
Republike Hrvatske je na sjednici održanoj 5. svibnja 2005. godine donijela

## RJEŠENJE

### O RAZRJEŠENJU PREDSJEDNIKA I ČLANOVA UPRAVNOG VIJEĆA KLINIČKE BOLNICE OSIJEK

1. Razrješuje se mr. sc. VLADIMIR ŠIŠLJAGIĆ, dr. med.,
dužnosti predsjednika Upravnog vijeća Kliničke bolnice Osijek.

2.
Razrješuju se dužnosti članovi Upravnog vijeća Kliničke bolnice Osijek:

–
KREŠIMIR BUBALO

–
KSENIJA ZBOŽIL.

Klasa:
080-02/05-02/59

Urbroj: 50304/2-05-01

Zagreb,
5. svibnja 2005.

Predsjednik

**dr****. sc. Ivo Sanader**,
v. r.

Rješenje, NN 60/2005-1162
## Rješenje o imenovanju predsjednika i članova Uprav­nog vijeća Kliničke bolnice Osijek

### NN 60/2005 (11.5.2005.), Rješenje o imenovanju predsjednika i članova Uprav­nog vijeća Kliničke bolnice Osijek

# VLADA REPUBLIKE HRVATSKE

**1163**

Na temelju članka 30. stavka 4. Zakona o Vladi
Republike Hrvatske (»Narodne novine«, br. 101/98,
15/2000, 117/2001, 199/2003 i 30/2004) i članka 53. stavka 5. Zakona o
zdravstvenoj zaštiti (»Narodne novine«, br. 121/2003
i 48/2005), Vlada Republike Hrvatske je na sjednici održanoj 5. svibnja 2005.
godine donijela

## RJEŠENJE

### O IMENOVANJU PREDSJEDNIKA I ČLANOVA UPRAVNOG VIJEĆA KLINIČKE BOLNICE OSIJEK

1.
Imenuje se prof. dr. sc. KREŠIMIR GLAVINA predsjednikom Upravnog vijeća Kliničke
bolnice Osijek.

2.
Za članove Upravnog vijeća Kliničke bolnice Osijek, imenuju se:

–
ZLATKO PINJUH, dr. med.

–
KRUNOSLAV VUKŠIĆ.

Klasa:
080-02/05-01/78

Urbroj: 50304/2-05-01

Zagreb,
5. svibnja 2005.

Predsjednik

**dr****. sc. Ivo Sanader**,
v. r.

Rješenje, NN 60/2005-1163
## Rješenje o imenovanju državnog tajnika Ministarstva poljoprivrede, šumarstva i vodnoga gospodarstva

### NN 60/2005 (11.5.2005.), Rješenje o imenovanju državnog tajnika Ministarstva poljoprivrede, šumarstva i vodnoga gospodarstva

# VLADA REPUBLIKE HRVATSKE

**1164**

Na temelju članka 30. stavka 4. Zakona o Vladi
Republike Hrvatske (»Narodne novine«, br. 101/98,
15/2000, 117/2001, 199/2003 i 30/2004) i članka 40. stavka 1. Zakona o sustavu
državne uprave (»Narodne novine«, br. 75/93, 48/99,
15/2000, 127/2000, 59/2001, 190/2003 – pročišćeni tekst i 199/2003), Vlada
Republike Hrvatske je na sjednici održanoj 5. svibnja 2005. godine donijela

## RJEŠENJE

### O IMENOVANJU DRŽAVNOG TAJNIKA MINISTARSTVA POLJOPRIVREDE, ŠUMARSTVA I VODNOGA GOSPODARSTVA

Imenuje
je HERMAN SUŠNIK državnim tajnikom Ministarstva poljoprivrede, šumarstva i
vodnoga gospodarstva.

Klasa:
080-02/05-01/83

Urbroj: 50304/2-05-01

Zagreb,
5. svibnja 2005.

Predsjednik

**dr****. sc. Ivo Sanader**,
v. r.

Rješenje, NN 60/2005-1164
## Rješenje o imenovanju ravnatelja Državnog zavoda za nuklearnu sigurnost

### NN 60/2005 (11.5.2005.), Rješenje o imenovanju ravnatelja Državnog zavoda za nuklearnu sigurnost

# VLADA REPUBLIKE HRVATSKE

**1165**

Na temelju članka 30. stavka 4. Zakona o Vladi
Republike Hrvatske (»Narodne novine«, br. 101/98,
15/2000, 117/2001, 199/2003 i 30/2004), članka 47. stavka 2. Zakona o sustavu
državne uprave (»Narodne novine«, br. 75/93, 48/99,
15/2000, 127/2000, 59/2001, 190/2003 – pročišćeni tekst i 199/2003) i članka
23. stavka 2. Zakona o nuklearnoj sigurnosti (»Narodne novine«, broj 173/2003),
Vlada Republike Hrvatske je na sjednici održanoj 5. svibnja 2005. godine
donijela

## RJEŠENJE

### O IMENOVANJU RAVNATELJA DRŽAVNOG ZAVODA ZA NUKLEARNU SIGURNOST

Imenuje
se mr. sc. MATJAŽ PRAH
ravnateljem Državnog zavoda za nuklearnu sigurnost.

Klasa:
080-02/05-01/79

Urbroj: 50304/2-05-01

Zagreb,
5. svibnja 2005.

Predsjednik

**dr****. sc. Ivo Sanader**,
v. r.

Rješenje, NN 60/2005-1165
## Rješenje o utvrđivanju cijena dozvola i dopuštenja (licenci)

### NN 60/2005 (11.5.2005.), Rješenje o utvrđivanju cijena dozvola i dopuštenja (licenci)

# MINISTARSTVO UNUTARNJIH POSLOVA

**1166**

Na temelju članka 310. stavka 3. Zakona o
sigurnosti prometa na cestama (»Narodne novine«, broj 105/04), ministar
unutarnjih poslova donosi

## RJEŠENJE

### O UTVRĐIVANJU CIJENA DOZVOLA I DOPUŠTENJA (LICENCI)

I.

Ovim
Rješenjem utvrđuje se cijena izdanih dozvola i dopuštenja (licenci) u sljedećem
iznosu:

–
dozvola za instruktora vožnje                        20,00
kn

–
dozvola za voditelja autoškole                      30,00
kn

–
dozvola za predavača u autoškoli                  30,00
kn

–
dopuštenje (licenca) ovlaštenog ispitivača za

    provođenje vozačkog ispita                         40,00 kn

–
dopuštenje (licenca) nadzornika tehničke

    ispravnosti vozila i referenta za poslove

    registracije vozila                                         40,00 kn.

U
cijene iz stavka 1. ove točke uračunata je plastična navlaka (etui) i kopča.

II.

Prikupljena
sredstva iz točke I. ovog Rješenja uplaćuju se u korist Ministarstva unutarnjih
poslova u Državnu riznicu.

III.

Danom stupanja na snagu ovog Rješenja prestaje
važiti Rješenje o utvrđivanju cijene dopuštenja (licence), (»Narodne novine«,
broj 138/04).

IV.

Ovo
Rješenje stupa na snagu danom objave u »Narodnim novinama«.

Broj:
511-01-52-25097/05.

Zagreb,
27. travnja 2005.

Ministar

**Marijan Mlinarić, dr. med**., v. r.

Rješenje, NN 60/2005-1166
## Pravilnik o izmjenama i dopunama Pravilnika o uvjetima i postupku izbora učitelja za rad u dopunskoj nastavi s djecom hrvatskih građana u inozemstvu

### NN 60/2005 (11.5.2005.), Pravilnik o izmjenama i dopunama Pravilnika o uvjetima i postupku izbora učitelja za rad u dopunskoj nastavi s djecom hrvatskih građana u inozemstvu

# MINISTARSTVO ZNANOSTI, OBRAZOVANJA I ŠPORTA

**1169**

Na temelju članka 7. a Zakona o osnovnom školstvu
(»Narodne novine«, broj 59/90, 26/93, 27/93, 7/96, 59/01 i 114/01), ministar
znanosti, obrazovanja i športa donosi

## PRAVILNIK

### O IZMJENAMA I DOPUNI PRAVILNIKA O UVJETIMA I POSTUPKU IZBORA UČITELJA ZA RAD U DOPUNSKOJ NASTAVI S DJECOM HRVATSKIH GRAĐANA U INOZEMSTVU

Članak 1.

U Pravilniku o uvjetima i postupku izbora
učitelja za rad u dopunskoj nastavi s djecom hrvatskih građana u inozemstvu
(»Narodne novine«, broj 2/05), u članku 2. briše se alineja 4.

Članak 2.

U
članku 6. stavak 3. mijenja se i glasi:

»Nakon isteka roka iz stavka 2. ovoga članka,
učitelj može biti ponovno izabran, ako je nakon povratka s rada u dopunskoj
nastavi ostvario najmanje jednu godinu radnog staža u obrazovnom sustavu
Republike Hrvatske.«

U
istom članku dodaje se novi stavak 4. koji glasi:

»S učiteljima koji se upućuju na rad u dopunsku
nastavu s djecom hrvatskih građana u inozemstvu, sklapa se ugovor o radu.«

Članak 3.

Ovaj
pravilnik stupa na snagu osmog dana od dana objave u »Narodnim novinama«.

Klasa:
602-01/04-01/0682

Urbroj: 533-04-05-04

Zagreb,
3. svibnja 2005.

Ministar

**doc****. dr. sc. Dragan Primorac**, v. r.

Pravilnik, NN 60/2005-1169
## Odluka o izmjeni i dopuni Odluke o primjeni odredaba zakona i drugih propisa iz nadležnosti Hrvatske narodne banke na banke u likvidaciji

### NN 60/2005 (11.5.2005.), Odluka o izmjeni i dopuni Odluke o primjeni odredaba zakona i drugih propisa iz nadležnosti Hrvatske narodne banke na banke u likvidaciji

# HRVATSKA NARODNA BANKA

**1171**

Na temelju članka 25. i članka 39. stavka 2. pod
i) Zakona o Hrvatskoj narodnoj banci (»Narodne novine«, br.
36/2001.), a u svezi s člankom 8. stavkom 3. istoga Zakona, člankom 16. stavkom
1. Zakona o platnom prometu u zemlji (»Narodne novine« br.
117/2001.),te člankom 147. stavkom 2. i člankom 155. stavkom 2. Zakona o
bankama (»Narodne novine«, br. 84/2002.), guverner
Hrvatske narodne banke donio je

## ODLUKU

### O IZMJENI I DOPUNI ODLUKE O PRIMJENI ODREDABA ZAKONA I DRUGIH PROPISA IZ NADLEŽNOSTI HRVATSKE NARODNE BANKE NA BANKE U LIKVIDACIJI

Članak 1.

U Odluci o primjeni odredaba zakona i drugih
propisa iz nad­ležnosti Hrvatske narodne banke u
likvidaciji (»Narodne novine«, br. 151/2003.), u
članku 6. iza stavka 3. dodaju se stavci 4., 5. i 6. koji glase:

»Ukoliko je račun poslovnog subjekta koji
zatvara banka u likvidaciji njegov glavni račun, a poslovni subjekt nije
postupio u skladu s odredbama stavka 3. ovoga članka, kao glavni račun toga
poslovnog subjekta određuje se njegov račun za redovno poslovanje u drugoj
banci. Ako poslovni subjekt ima otvoreno više računa za redovno poslovanje u
drugim bankama, kao njegov glavni račun određuje se onaj račun za redovno
poslovanje u drugoj banci koji je, u skladu s podacima iz Jedinstvenog registra
računa, najprije otvoren.

Banka u likvidaciji dužna je obavijestiti drugu
banku koja vodi račun za redovno poslovanje poslovnog subjekta o određivanju glav­nog računa poslovnog
subjekta na temelju stavka 4. ovoga članka te, ukoliko je glavni račun
poslovnog subjekta koji se zatvara blokiran, dužna je dostaviti toj banci i
nenamirene osnove za plaćanje zajedno s propisanom evidencijom.

Banka koja zaprimi obavijest o određivanju
glavnog računa na način propisan stavkom 5. ovoga članka, dužna je:

– račun toga poslovnog subjekta odrediti kao
glavni račun

– promijeniti status računa u Jedinstvenom
registru računa poslovnih subjekata u glavni račun

– pisanu informaciju o promjeni statusa računa,
s pozivom na ovu odluku, priložiti dokumentaciji o otvaranju računa

– o izvršenoj statusnoj promjeni računa
izvijestiti poslovni subjekt

– prihvatiti i nastaviti voditi evidenciju
nenamirenih osnova za plaćanje.«

Članak 2.

Ova odluka stupa na snagu danom objave u
»Narodnim novinama«.

O.
br. 187-020/05-05/ŽR

Zagreb,
2. svibnja 2005.

Guverner

Hrvatske narodne banke

**dr****. sc. Željko Rohatinski**, v. r.

Odluka, NN 60/2005-1171
## Rješenje o izdavanju dozvole za obavljanje poslova s vrijednosnim papirima ovlaštenom društvu KD Uprav­ljanje imovinom d.o.o., Zagreb

### NN 60/2005 (11.5.2005.), Rješenje o izdavanju dozvole za obavljanje poslova s vrijednosnim papirima ovlaštenom društvu KD Uprav­ljanje imovinom d.o.o., Zagreb

# KOMISIJA ZA VRIJEDNOSNE PAPIRE REPUBLIKE HRVATSKE

**1173**

Na temelju odredbi članka 12. točka 5., članka
35., članka 36., članka 41. stavak 1. i članka 43. Zakona o tržištu
vrijednosnih papira (»Narodne novine« br. 84/02),
Komisija za vrijednosne papire Republike Hrvatske, na zahtjev društva KD
upravljanje imovinom d.o.o., iz Zagreba, Radnička cesta 22, u predmetu
izdavanja dozvole za obavljanje poslova s vrijednosnim papirima, na sjednici
održanoj 5. svibnja 2005. godine, donijela je

## RJEŠENJE

4. Društvu KD upravljanje imovinom d.o.o.,
Zagreb, Rad­nička cesta 22, izdaje se dozvola za
obavljanje poslova s vrijednosnim papirima iz članka 34. Zakona o tržištu
vrijednosnih papira, i to:

a) točka 1. – kupnja i prodaja vrijednosnih
papira po nalogu nalogodavcu (u svoje ime i za račun nalogodavca)

b) točka 2. – trgovina u spekulacijske svrhe –
kupnja i prodaja vrijednosnih papira u svoje ime i za svoj račun,

c) točka 4. – poslovi posebne burzovne trgovine.

5. Dozvola iz točke 1. izreke izdaje se na
neodređeno vrijeme,

6. Ovo rješenje objavit će se u »Narodnim  novinama«.

```
Obrazloženje
```

```

```

Društvo KD upravljanje imovinom d.o.o. iz
Zagreba (dalje: Društvo), podnijelo je 15. travnja 2005. godine Komisiji za
vrijednosne papire Republike Hrvatske (dalje: Komisija) zahtjev za izdavanje
dozvole za obavljanje poslova s vrijednosnim papirima iz članka 34. točke 1.,
2. i 4. Zakona o tržištu vrijednosnih papira (»Narodne novine« br. 84/02, dalje: Zakona).

U provedenom je postupku utvrđeno da Društvo
ispunjava uvjete propisane odredbama članka 36., 37., 40. stavak 2., 42., 46. i
57. Zakona, te odredbama članka 2. i članka 3. Pravilnika o sadržaju zahtjeva
za izdavanje i postupku izdavanja dozvola ovlaštenim društvima i osobama
ovlaštenim za obavljanje poslova s vrijednosnim papirima (»Narodne novine«, br. 143/02). Slijedom iznijetog, riješeno je kao u izreci
rješenja.

Ovo rješenje upisat će se u Registar ovlaštenog
društva s danom 5. svibnja 2005. godine, pod rednim brojem 100 (sto).

Društvo je ispunilo uvjete iz članka 2. točke 3.
i 5. Pravilnika o vrsti i visini administrativnih pristojbi i naknada (»Narodne
novine« br. 115/02 i 43/03).

Sukladno odredbama članka 8. Zakona, ovo
rješenje će se objaviti u »Narodnim novinama«.

UPUTA O PRAVNOM LIJEKU

Protiv ovog rješenja žalba nije dopuštena, ali
se protiv istog može pokrenuti upravni postupak podnošenjeM tužbe Upravnom sudu
Republike Hrvatske u roku 30 dana od dana primitka ovog rješenja.

Klasa:
UP/I-450-08/05-02/56

Urbroj: 567-03/05-5

Zagreb,
5. svibnja 2005.

Predsjednik Komisije

**Miljenko** **Fičor**, v. r.

Rješenje, NN 60/2005-1173
## Rješenje o izdavanju dozvole za obavljanje poslova brokera Hrvoju Japunčiću iz Zagreba

### NN 60/2005 (11.5.2005.), Rješenje o izdavanju dozvole za obavljanje poslova brokera Hrvoju Japunčiću iz Zagreba

# KOMISIJA ZA VRIJEDNOSNE PAPIRE REPUBLIKE HRVATSKE

**1174**

Na temelju odredbi članka 12. točka 5., te
članku 53. i 56. Zakona o tržištu vrijednosnih papira (»Narodne novine« br. 84/02), Komisija za vrijednosne papire Republike
Hrvatske, na zahtjev Hrvoja Japunčića iz Zagreba, Bogovićeva 1b, u predmet izdavanja dozvole za obavljanje
poslova brokera, na sjednici održanoj 5. svibnja 2005. godine, donijela je
sljedeće

## RJEŠENJE

4.
Hrvoju Japunčiću iz Zagreba, Bogovićeva
1b, izdaje se doz­vola za obavljanje poslova brokera.

5.
Dozvola iz točke 1. izreke izdaje se na neodređeno vrijeme.

6.
Ovo rješenje objavit će se u »Narodnim novinama«.

```
Obrazloženje
```

```

```

Hrvoje Japunčić podnio
je 15. travnja 2005. godine zahtjev za izdavanje dozvole za obavljanje poslova brokera.
Ispit za obavljanje poslova brokera imenovani je položio 22. prosinca 2001.
godine u organizaciji Zagrebačke burze i Komisije za vrijednosne papire
Republike Hrvatske.

U provedenom je postupku utvrđeno da su
ispunjeni uvjeti propisani odredbama članka 55. Zakona o tržištu vrijednosnih
papira (»Narodne novine« br. 84/02, dalje: Zakon) i
članka 4. i 5. Pravilnika o sadržaju zahtjeva za izdavanje i postupku izdavanja
dozvola ovlaštenim društvima i osobama ovlaštenim za obavljanje poslova s
vrijednosnim papirima (»Narodne novine« br. 143/02).
Slijedom iznijetog, riješeno je kao u izreci rješenja.

Ovo rješenje upisuje se u Registar ovlaštenih
brokera s danom upisa 5. svibnja 2005. godine, pod rednim brojem 217 (dvjesto
sedamnaest).

Hrvoje Japunčić ispunio
je uvjete iz članka 2. točka 10. Pravilnika o vrsti i visini administrativnih
pristojbi i naknada (»Narodne novine« br. 115/02 i
43/03).

Sukladno odredbama članka 8. Zakona, ovo
rješenje objavit će se u »Narodnim novinama«.

UPUTA O PRAVNOM LIJEKU

Protiv ovog rješenja žalba nije dopuštena, ali
se protiv istoga može pokrenuti upravni spor podnošenjem tužbe Upravnom sudu
Republike Hrvatske u roku 30 dana od dana primitka ovog rješenja.

Klasa:
UP/I-450-08/05-02/57

Urbroj: 567-03/05-2

Zagreb,
5. svibnja 2005.

Predsjednik Komisije

**Miljenko** **Fičor**, v. r.

Rješenje, NN 60/2005-1174
## Odluka o određivanju proširenog sastava Državnog iz­bornog povjerenstva za izbor članova predstavnič­kih ti­jela jedinica lokalne i područne (regionalne) samouprave

### NN 60/2005 (11.5.2005.), Odluka o određivanju proširenog sastava Državnog iz­bornog povjerenstva za izbor članova predstavnič­kih ti­jela jedinica lokalne i područne (regionalne) samouprave

# USTAVNI SUD REPUBLIKE HRVATSKE

**1175**

Na temelju članka 30. stavka 4. Zakona o izboru
članova predstavničkih tijela jedinica lokalne i područne (regionalne)
samouprave (»Narodne novine«, broj 33/01, 10/02 – odluka Ustavnog suda
Republike Hrvatske, broj: U-I-39/2002, 155/02 – članak 43. stavak 2. Ustavnog
zakona o pravima nacionalnih manjina, 45/03, 43/04 – odluka Ustavnog suda
Republike Hrvatske, broj: U-I-2494/2002, 40/05, 44/05 – pročišćeni tekst),
Ustavni sud Republike Hrvatske u sastavu Petar Klarić,
predsjednik, te suci Marijan Hranjski, Mario Kos,
Ivan Mrkonjić, Ivan Matija, Jasna Omejec,
Agata Račan, Nevenka Šernhorst,
Vice Vukojević i Milan Vuković, na sjednici održanoj 6. svibnja 2005. godine,
donio je

## ODLUKU

### O ODREĐIVANJU PROŠIRENOG SASTAVA DRŽAVNOG IZBORNOG POVJERENSTVA ZA IZBOR ČLANOVA PREDSTAVNIČKIH TIJELA JEDINICA LOKALNE I PODRUČNE(REGIONALNE) SAMOUPRAVE

I.

Određuju se članovi proširenog sastava Državnog
izbornog povjerenstva i njihovi zamjenici, koje je predložila većinska
koalicija u Hrvatskom saboru:

1.
Mirko Mišetić iz Samobora, za člana

2.
Miroslav Šeparović iz Zagreba, za člana

3.
Milan Škugor iz Zagreba, za člana

1.
Zdenka Ninić iz Zagreba, za zamjenicu člana

2.
Marija Perković iz Pregrade, za zamjenicu člana

3.
Ivan Samac iz Zagreba, za zamjenika člana.

II.

Određuju se članovi proširenog sustava Državnog
izbornog povjerenstva i njihovi zamjenici, koje su predložile oporbene
političke stranke u Hrvatskom saboru:

1.
Mladen Ružman iz Zagreba, za člana

2.
Boris Šprem iz Zagreba, za člana

3.
Mišo Zorenić iz Zagreba za
člana

1.
Silvia Cikoš iz Zagreba, za
zamjenicu člana

2.
Zoran Milanović iz Zagreba, za zamjenika člana

3.
Miran Škerl iz Zagreba, za zamjenika člana.

III.

Ova
odluka objavit će se u »Narodnim novinama«.

Broj:
Su-84/2005

Zagreb,
6. svibnja 2005.

Predsjednik

Ustavnog suda Republike Hrvatske

**dr****. sc. Petar Klarić**, v. r.

Odluka, NN 60/2005-1175
## Odluka o početku rada Carinarnice Krapina

### NN 61/2005 (16.5.2005.), Odluka o početku rada Carinarnice Krapina

# VLADA REPUBLIKE HRVATSKE

**1182**

Na temelju članka 5. stavka 5. Zakona o
carinskoj službi (»Narodne novine«, broj 67/2001), Vlada Republike Hrvatske je
na sjednici održanoj 5. svibnja 2005. godine donijela

## ODLUKU

### O POČETKU RADA CARINARNICE KRAPINA

I.

Carinarnica Krapina sa sjedištem u Krapini, na
području Krapinsko-zagorske županije, na području gradova Donja Stubica,
Klanjec, Krapina, Oroslavje, Pregrada, Zabok i
Zlatar, te općina Bedekovčina, Budinščina,
Desinić, Đurmanec, Gornja
Stubica, Hrašćina, Hum na Sutli, Jesenje, Konjšćina, Kraljevec na Sutli,
Krapinske Toplice, Kumrovec, Lobor, Mače, Marija
Bistrica, Mihovljan, Novi Golubovec,
Petrovske, Radoboj,
Stubičke Toplice, Sveti Križ Začretje, Tuhelj, Veliko
Trgovišće, Zagorska Sela i Zlatar Bistrica, započinje
s radom 5. svibnja 2005. godine.

II.

Ova Odluka stupa na snagu danom donošenja, a
objavit će se u »Narodnim novinama«.

Klasa: 413-01/05-01/01

Urbroj: 5030120-05-1

Zagreb, 5. svibnja 2005.

Predsjednik

**dr****. sc. Ivo Sanader**,
v. r.

Odluka, NN 61/2005-1182
## Pravilnik o dopunama Pravilnika o nacionalnoj listi priznatih kultivara vinove loze

### NN 62/2005 (18.5.2005.), Pravilnik o dopunama Pravilnika o nacionalnoj listi priznatih kultivara vinove loze

# MINISTARSTVO POLJOPRIVREDE, ŠUMARSTVA I VODNOGA GOSPODARSTVA

**1193**

Na temelju članka 2. stavka 6. Zakona o vinu
(»Narodne novine« br. 96/03), ministar poljoprivrede,
šumarstva i vodnoga gospodarstva donosi

## PRAVILNIK

### O DOPUNAMA PRAVILNIKA O NACIONALNOJ LISTI PRIZNATIH KULTIVARA VINOVE LOZE

Članak 1.

U Pravilniku o Nacionalnoj listi priznatih kultivara vinove loze (»Narodne novine« br.
159/04, 14/05, 42/05) u članku 5. točka 12. iza riječi: »kadarun«
briše se točka i stavlja zarez te dodaje riječ: »chardonnay«.

Članak 2.

Ovaj Pravilnik stupa na snagu osmoga dana od
dana objave u »Narodnim novinama«.

Klasa: 011-02/05-01/1

Urbroj: 525-1-05-3

Zagreb, 6. svibnja 2005.

Ministar

**Petar Čobanković**, v. r.

Pravilnik, NN 62/2005-1193
## Izmjena plana i programa mjera zdravstvene zaštite

### NN 62/2005 (18.5.2005.), Izmjena plana i programa mjera zdravstvene zaštite

# MINISTARSTVO ZDRAVSTVA I SOCIJALNE SKRBI

**1196**

Na temelju članka 17. Zakona o zdravstvenoj
zaštiti (»Narod­ne novine«, broj 121/03 i 48/05), na prijedlog Hrvatskog zavoda
za javno zdravstvo, po prethodno pribavljenom mišljenju nadležnih komora,
ministar zdravstva i socijalne skrbi donosi

## IZMJENU

### PLANA I PROGRAMA MJERA ZDRAVSTVENE ZAŠTITE

I.

U Planu i programu mjera zdravstvene zaštite
(»Narodne novine« broj 30/02 i 53/04) u glavi III. »Prijelazne i završne
odredbe« u točki 1. iza riječi: »tri godine« dodaju se riječi: »i tri mjeseca«.

II.

Ova Izmjena Plana i programa mjera zdravstvene
zaštite stupa na snagu osmog dana od dana objave u »Narodnim novinama«.

Klasa:
501-01/05-01/3

Urbroj: 534-06-01/1-05-1

Zagreb,
11. svibnja 2005.

Ministar

**doc****. dr. sc. Neven Ljubičić**, v. r.

Izmjene i dopune, NN 62/2005-1196
## Pravilnik o prestanku važenja Pravilnika o sigurnosti na uređenim kupalištima

### NN 62/2005 (18.5.2005.), Pravilnik o prestanku važenja Pravilnika o sigurnosti na uređenim kupalištima

# MINISTARSTVO ZNANOSTI, OBRAZOVANJA I ŠPORTA

**1197**

Na temelju članka 54. Zakona o športu (»Narodne
novine«, br. 111/97., 13/98., 24/01.), ministar
znanosti, obrazovanja i športa donosi

## PRAVILNIK

### O PRESTANKU VAŽENJA PRAVILNIKA O SIGURNOSTI NA UREĐENIM KUPALIŠTIMA

Članak 1.

Pravilnik o sigurnosti na uređenim kupalištima,
objavljen u »Narodnim novinama« broj 60/05, od 11. svibnja 2005. godine,
prestaje važiti danom stupanja na snagu ovog Pravilnika.

Članak 2.

Ovaj Pravilnik stupa na snagu danom objave u
»Narodnim novinama«.

Klasa: 011-01/05-01/00021

Urbroj: 533-04-05-1

Zagreb, 16. svibnja 2005.

Ministar

**doc****. dr. sc. Dragan Primorac**, v. r.

Pravilnik, NN 62/2005-1197
## Odluka o katastarskoj izmjeri na području grada Kaštela

### NN 62/2005 (18.5.2005.), Odluka o katastarskoj izmjeri na području grada Kaštela

# DRŽAVNA GEODETSKA UPRAVA

**1198**

Na temelju članka 24. Zakona o državnoj izmjeri
i katastru nekretnina (»Narodne novine« br. 128/99),
Državna geodetska uprava, u sporazumu s Ministarstvom pravosuđa, donosi

## ODLUKU

### O KATASTARSKOJ IZMJERI NA PODRUČJUGRADA KAŠTELA

1. U svrhu izrade katastra nekretnina i obnove
zemljišnih knjiga na području grada Kaštela za katastarske općine Kaštel Sućurac i Kaštel Štafilić provest
će se katastarska izmjera.

2. Katastarsku izmjeru će provesti Državna
geodetska uprava, a određene poslove u okviru katastarske izmjere tvrtka
Geodetski zavod d.d. Split, Split, R. Boškovića 20.

3. U obavljanju poslova na katastarskoj izmjeri,
državni službenici Državne geodetske uprave i ovlaštene osobe tvrtke Geodetski
zavod d.d. Split ovlašteni su:

– ući u prostor svake katastarske čestice,
izuzimajući građevine, na način kako to dopuštaju okolnosti gospodarenja
zemljištem,

– odstraniti u nužnom opsegu drveće, grmlje i
ostalo raslinje ukoliko ometa obavljanje katastarske izmjere,

– postaviti na zemljištu i građevinama potrebne
oznake izmjere.

4. Nositelji prava na zemljištima na području na
kojem će se provesti katastarska izmjera dužni su do 1. lipnja 2005. godine,
označiti granice zemljišta, na kojima imaju pravo vlasništva ili druga prava,
vidljivim trajnim oznakama.

5. Upravitelji općih, javnih i drugih dobara na
području na kojem će se provesti katastarska izmjera dužni su, do roka
navedenog u točki 4. ove odluke, označiti vidljivim trajnim oznakama granice
zemljišta kojima upravljaju.

6. Državna geodetska uprava – Područni ured za
katastar Split i tvrtka Geodetski zavod d.d. Split pružit će stručnu pomoć u
označavanju granica zemljišta osobama iz točke 4. i 5. ove odluke.

7. Rezultati katastarske izmjere izložit će se,
po njenom dovršenju, na javni uvid.

Klasa: 931-04/04-04/34

Urbroj: 541-04-1/3-05-14

Zagreb, 3. svibnja 2005.

Ravnatelj

**prof****. dr. sc. Željko Bačić**, v. r.

Odluka, NN 62/2005-1198
## Odluka o visini najniže mirovine hrvatskom branitelju iz Domovinskog rata za 2005. godinu

### NN 62/2005 (18.5.2005.), Odluka o visini najniže mirovine hrvatskom branitelju iz Domovinskog rata za 2005. godinu

# HRVATSKI ZAVOD ZA MIROVINSKO OSIGURANJE

**1199**

Na temelju članka 31. stavka 4. Zakona o pravima
hrvatskih branitelja iz Domovinskog rata i članova njihovih obitelji (»Narodne
novine«, broj 174/04.) i članka 19. točke 1. Statuta Hrvatskog zavoda za mirovinsko
osiguranje (»Narodne novine«, broj 163/98. i 86/03.), Upravno vijeće Hrvatskog
zavoda za mirovinsko osiguranje, na sjednici održanoj 4. svibnja 2005., donosi

## ODLUKU

### O VISINI NAJNIŽE MIROVINE HRVATSKOM BRANITELJU IZ DOMOVINSKOG RATA ZA2005. GODINU

Članak 1.

Najniža mirovina od 1. siječnja 2005. određuje
se u svoti od 1.877,85 kn mjesečno.

Članak 2.

Mirovina u visini najniže mirovine, koja se
priznaje hrvatskom branitelju iz Domovinskog rata kada navrši 65 godina
starosti (muškarac), odnosno 60 godina starosti (žena), a ne ispunjava uvjete
mirovinskog staža za priznavanje prava na starosnu mirovinu, od 1. siječnja
2005. prema Zakonu o mirovinskom osiguranju (»Narodne novine«, broj 102/98.,
127/00., 59/01., 109/01., 147/02., 117/03., 30/04. i 177/04.) iznosi 1.877,85
kn mjesečno.

Članak 3.

Najniža mirovina hrvatskom branitelju iz
Domovinskog rata kojem je priznato pravo na mirovinu zbog profesionalne
nesposobnosti za rad prema Zakonu o pravima hrvatskih branitelja iz Domovinskog
rata i članova njihovih obitelji (»Narodne novine«, broj 174/04.), određuje se
uz primjenu mirovinskog faktora iz članka 80. Zakona o mirovinskom osiguranju.

Članak 4.

Najniža mirovina hrvatskom branitelju iz
Domovinskog rata, korisniku starosne ili invalidske i obiteljske mirovine članu
obitelji nakon smrti hrvatskog branitelja, kojima je mirovina priznata prema
Zakonu o mirovinskom osiguranju, određuje se uz primjenu polaznog faktora iz
članaka 78. i mirovinskog faktora iz članka 80. Zakona o mirovinskom
osiguranju.

Članak 5.

Ova odluka stupa na snagu osmoga dana od dana
objave u »Narodnim novinama«, a primjenjuje se od 1. siječnja 2005.

Klasa: 041-01-05-02/3

Urbroj: 341-99-01/01-05/12

Zagreb, 4. svibnja 2005.

Predsjednik Upravnog vijeća

Hrvatskog zavoda za mirovinsko osiguranje

**mr****. sc. Niko Raič**, v. r.

Odluka, NN 62/2005-1199
## Pravilnik o izmjeni i dopuni Pravilnika o pravima, uvjetima i načinu ostvarivanja prava iz osnovnoga zdravstvenog osiguranja

### NN 62/2005 (18.5.2005.), Pravilnik o izmjeni i dopuni Pravilnika o pravima, uvjetima i načinu ostvarivanja prava iz osnovnoga zdravstvenog osiguranja

# HRVATSKI ZAVOD ZA ZDRAVSTVENO OSIGURANJE

**1202**

Na osnovi članka 132. Zakona o zdravstvenom
osiguranju (»Narodne novine« broj 94/01., 88/02., 149/02., 117/03., 30/04. i
177/04.) i članka 19. Statuta Hrvatskog zavoda za zdravstveno osiguranje
(»Narodne novine« broj 16/02., 24/02. i 58/03.) Upravno vijeće Hrvatskog zavoda
za zdravstveno osiguranje na 18. sjednici održanoj 4. svibnja 2005. godine
donijelo je

## PRAVILNIK

### O IZMJENI I DOPUNI PRAVILNIKA O PRAVIMA, UVJETIMA I NAČINU OSTVARIVANJA PRAVA IZ OSNOVNOGA ZDRAVSTVENOG OSIGURANJA

Članak 1.

U Pravilniku o pravima, uvjetima i načinu
ostvarivanja prava iz osnovnoga zdravstvenog osiguranja (»Narodne novine« broj
93/03., 158/03., 198/03., 81/04., 174/04. i 30/05. – u daljnjem tekstu
Pravilnik) tiskanice naloga za sanitetski prijevoz iz članka 35. stavka 4.
mijenjaju se i otisnute su uz ovaj Pravilnik, te čine njegov sastavni dio.

Članak 2.

U članku 46. Pravilnika iza stavka 3. dodaje se
novi stavak 4. koji glasi:

»Iznimno, osigurana osoba – jedan od roditelja
djeteta do navršenih 5 godina života i koje se nalazi na bolničkom liječenju u
zdravstvenoj ustanovi za liječenje djece oboljele od akutnih bolesti, ostvaruje
pravo na dnevni smještaj uz dijete u zdravstvenoj ustanovi u kojoj se dijete
liječi na osnovi iste uputnice kojom je dijete upućeno na bolničko liječenje.«

Članak 3.

Ovaj Pravilnik stupa na snagu osmoga dana od
dana objave u »Narodnim novinama«.

Klasa: 025-04/05-01/136

Urbroj: 338-01-01-05-1

Zagreb, 4. svibnja 2005.

PredsjednikUpravnog vijeća

Hrvatskog zavodaza zdravstveno
osiguranje

**prim****. Stjepan Bačić, dr.
med**., v. r.

![](dodatni/355786.gif)
![](dodatni/355787.gif)

Pravilnik, NN 62/2005-1202
## Odluka o visini prosječnog troška s naslova priznate ozljede na radu i profesionalne bolesti za 2004. godinu

### NN 62/2005 (18.5.2005.), Odluka o visini prosječnog troška s naslova priznate ozljede na radu i profesionalne bolesti za 2004. godinu

# HRVATSKI ZAVOD ZA zdravstveno OSIGURANJE

**1204**

Na
osnovi članka 18. podstavka 12. Statuta Hrvatskog zavoda za zdravstveno
osiguranje (»Narodne novine« broj 16/02, 24/02, 58/03), a u skladu s člankom 4.
Pravilnika o pravu obveznika uplate doprinosa na povrat dijela posebnog
doprinosa za slučaj ozljede na radu i profesionalne bolesti (»Narodne novine«
broj 167/03), Upravno vijeće Hrvatskog zavoda za zdravstveno osiguranje na 17.
sjednici održanoj 6. travnja 2005. godine, donijelo je

## ODLUKU

### O VISINI PROSJEČNOG TROŠKA S NASLOVA PRIZNATE OZLJEDE NA RADU I PROFESIONALNE BOLESTI ZA 2004. GODINU

Članak 1.

Upravno
vijeće Hrvatskog zavoda za zdravstveno osiguranje utvrđuje da prosječni trošak
prava ostvarenih s naslova priznate ozljede na radu i profesionalne bolesti za
2004. godinu iznosi 77,85 kuna.

Članak 2.

Ova
Odluka stupa na snagu danom objave u »Narodnim novinama«.

Klasa:
025-04/05-01/87

Urbroj: 338-01-01-05-1

Zagreb,
6. travnja 2005.

PredsjednikUpravnog vijeća

Hrvatskog zavoda

za zdravstveno osiguranje

**prim****. Stjepan Bačić, dr.
med**., v. r.

Odluka, NN 62/2005-1204
## Rješenje o odobrenju objavljivanja podataka pri uvrštenju dionica društva u prvu kotaciju Istraturistu Umag d.d. iz Umaga

### NN 62/2005 (18.5.2005.), Rješenje o odobrenju objavljivanja podataka pri uvrštenju dionica društva u prvu kotaciju Istraturistu Umag d.d. iz Umaga

# KOMISIJA ZA VRIJEDNOSNE PAPIRE REPUBLIKE HRVATSKE

**1207**

Na temelju odredbi članka 12. točka 5. i članka
96. stavci 1. i 4. Zakona o tržištu vrijednosnih papira (»Narodne novine« br. 84/02), Komisija za vrijednosne papire Republike Hrvatske,
na zahtjev društva Istraturist Umag d.d., Umag,
Jadranska 66, u predmetu odobrenja objavljivanja podataka pri uvrštenju svih
dionica društva Istraturist Umag d.d., Umag, u prvu
kotaciju, na sjednici održanoj 12. svibnja 2005. godine, donijela je

## RJEŠENJE

1. Društvu ISTRATURIST UMAG d.d., Umag,
Jadranska 66, odobrava se objavljivanje podataka pri uvrštenju svih dionica
društva ISTRATURIST UMAG d.d., Umag u prvu kotaciju.

2. Ovo rješenje objavit će se u »Narodnim
novinama«.

```
Obrazloženje
```

```

```

Društvo ISTRATURIST UMAG d.d., Umag (dalje:
Društvo) pod­nijelo je 3. svibnja 2005. godine
Komisiji za vrijednosne papire Republike Hrvatske (dalje: Komisija) zahtjev za
odobrenje objavljivanja podataka pri uvrštenju svih dionica Društva u prvu
kotaciju.

Komisija je u provedenom postupku utvrdila da
podaci iz točke 1. izreke ovog rješenja sadrže najmanje one podatke koji su
Zakonom propisani za sadržaj prospekta izdavanja vrijednosnih papira, sukladno
odredbama članka 96. stavak 1. i članka 21. Zakona o tržištu vrijednosnih
papira (»Narodne novine« br. 84/02). Slijedom
iznijetog, riješeno je kao u točki 1. izreke ovog rješenja.

Podnositelj zahtjeva ispunio je uvjete iz članka
2. točka 14. Pravilnika o vrsti i visini administrativnih pristojbi i naknada
(»Narod­ne novine« br. 115/02 i 43/03).

Sukladno odredbama članka 8. Zakona, ovo
rješenje će se objaviti u »Narodnim novinama«.

UPUTA O PRAVNOM LIJEKU

Protiv ovog rješenja žalba nije dopuštena, ali
se protiv istoga može pokrenuti upravni spor podnošenjem tužbe Upravnom sudu
Republike Hrvatske u roku od 30 dana od dana primitka ovog rješenja.

Klasa: UP/I-450-08/05-02/72

Urbroj: 567-03/05-2

Zagreb, 12. svibnja 2005.

Predsjednik Komisije

**Miljenko** **Fičor**, v. r.

Rješenje, NN 62/2005-1207